田時秀

田時秀（），字子實，號陽川、念堂，直隸保定府完縣人，民籍，明朝政治人物。

 生平 
萬曆元年（1573年）癸酉科順天府鄉試第七十三名，萬曆二年（1574年）甲戌科會試第二百五十九名，登三甲第二百零四名進士。通政司观政，尋以父忧归。服除，授户部山西司主事，管理太仓粮储，又调天津榷税，再督饷延宁，升户部郎中。万历十一年（1583年）十月以举边才，升山东霸州兵备副使，在任二年，以病乞归，萬曆十八年卒《中憲大夫兵备霸州山东提刑按察司副使田公墓誌銘》賜進士出身從仕郎刑科给事中侍经筵前翰林院庶吉士門人刘为楫撰賜進士出身中憲大夫四川提刑按察司副使前巡按河南監察御史侍经筵清苑劉堯卿書賜進士出身嘉議大夫山西承宣布政使司左参政金臺劉思中篆歲庚寅秋，公伯子如京携程孝廉状走都市，謂知公唯不佞，按状：公諱時秀，字子實，念堂其號也。家世於完，自祖貴寶始。寶生伯能，伯能生廣，廣生禮，禮生志，志生玉，玉生鲁，即公父也，以公貴累赠奉政大夫，是为確堂公云。歲癸酉，用易舉順天高第，明年甲戌成進士，觀通政司政。尋聞確堂公訃，匍匐歸。服除，授户部山西司主事，治太仓粟。無何，部天津。績居最，天子嘉其能，贈公父为承德郎，如公官，母张为太安人，配葛封安人。轉饷延宁，越三歲，竣事還朝，尋拜尚書郎，以恩例晋封奉政大夫。時霸州缺治兵使者，上采部議，敕公往。越二年，以敭历致疾，因乞歸，中丞直指固不可，而公意且决，乃疏議以疾暂致，如部臣予告例，得報。公既歸於乡，完令黄公議請两臺疏公大其用，公溘然正寝以終，惜哉！是为萬曆庚寅歲六月廿四日也，距其生嘉靖十四年七月初十日，享年五十有五。配葛宜人，長男如京，廪生，娶杨处士女。次如梁，太学生，娶杜州守孫女。次如櫛，娶李節推女。次如桓，聘吕二守女。女三人：長適张司訓男，次適王進士男，次許劉憲副男。孫男四人：長敦儉，聘程春元女；次敦仁，聘劉州守孫女；次敦僑，俱如京子。次敦讓，如梁子。孫女二：長許劉三府男、一尚幼。今以十二月十六日，伯子如京卜葬公於伊祁山下，盖吉壤也。。

 家族 
曾祖田志；祖父田玉；父田魯，號確堂。母張氏，封太宜人。

参考文献

Category:田姓
Category:顺平人
Category:明朝户部主事
Category:明朝户部郎中
Category:明朝山东按察司副使